Videnssociologi
Videnssociologi er et akademisk område, der beskæftiger sig med skabelsen, delingen og opfattelsen af viden i et samfund. Grundantagelsen er, at viden er skabt af mennesker i en social kontekst. Videnssociologien kan således undersøge hvordan "sociale grupper, positioner og interesser samt forskelle i samfundsstruktur" resulterer i forskelle i opfattelsen af viden. Traditionelt har videnssociologien dermed fokuseret på for eksempel sociale stratas dominans i produktionen af videnskabelig viden, hvor nyere videnssociologisk forskning i udpræget grad fokuserer på italesættelsen af viden og fænomener, hvilket kan ses som et spørgsmål om diskursiv magt.

Litteratur 

 Berger, Peter & Thomas Luckmann (2007): Den sociale konstruktion af virkeligheden: en vidensociologisk afhandling. Akademisk Forlag
 Foucault, Michel (1994): Viljen til viden. Det lille forlag
 Pedersen, Alex Young mfl (2018): Hvad er videnssociologi? I: Idehistorie. Systime
 Qvortrup, Lars (2004). Det vidende samfund. Unge pædagoger

Referencer 

Sociologiske fagområder